|  |  |
| --- | --- |
|   | **Apstiprināts**XXX iepirkuma komisijas**2023. gada 28.februārī**sēdes lēmums (protokols Nr. 1) (Ar grozījumiem, kas izdarīti 06.04.2023. sēdē, protokols Nr. 3) |

**Atklāta konkursa**

**“IT resursu pārvaldības sistēmas iegāde un ieviešana”**

**NOLIKUMS**

Iepirkuma identifikācijas numurs

**XXX**

XXX 2023

1. **VISPĀRĪGĀ INFORMĀCIJA**
	1. **Iepirkuma procedūras veids, nosaukums, identifikācijas numurs:**
		1. Iepirkuma procedūra ir atklāts konkurss (turpmāk – Atklāts konkurss), kurš tiek veikts saskaņā ar Publisko iepirkumu likumu (turpmāk – PIL), Ministru kabineta 2017.gada 28.februāra noteikumiem Nr.107 “Iepirkuma procedūru un metu konkursa norises kārtība” (turpmāk – MK noteikumi) un šo nolikumu.
		2. Iepirkuma procedūras nosaukums un identifikācijas numurs: “IT resursu pārvaldības sistēmas iegāde un ieviešana”, identifikācijas Nr. XXX.

**1.2. Pasūtītājs**

|  |  |
| --- | --- |
| Nosaukums: | XXX |
| Reģistrācijas numurs: | XXX |
| Adrese: | XXX |
| Pircēja profils: | [XXX](https://www.eis.gov.lv/EKEIS/Supplier/Organizer/488) |
| Darba laiks: | XXX |
| Kontaktpersona: | XXX*Kontaktpersona sniedz tikai organizatoriska rakstura informāciju par iepirkuma procedūru*. |

* 1. **Iepirkuma priekšmets**
		1. Iepirkuma priekšmets – IT resursu pārvaldības sistēmas iegāde un ieviešana saskaņā ar tehniskās specifikācijas prasībām (nolikuma 1. pielikums).
		2. Iepirkums tiek finansēts ar Eiropas Reģionālās attīstības fonda (turpmāk – ERAF) atbalstu XXX projekta Nr.XXX „XXX” ietvaros.
		3. Iepirkuma nomenklatūra: (CPV kods): 72000000-5 (IT pakalpojumi konsultēšana, programmatūras izstrāde, internets un atbalsts).
		4. Pretendents var iesniegt tikai 1 (vienu) piedāvājuma variantu par pilnu iepirkuma priekšmeta apjomu.
		5. Līguma izpildes termiņš: ne vēlāk kā **līdz** **2023. gada 30. novembrim**.
		6. Līguma izpildes vieta: Latvijas Republika.
	2. **Paredzamā līgumcena**
		1. Paredzamā līgumcena ir ne vairāk kā **206 600,00 EUR** (divi simti seši tūkstoši seši simti *euro* un 00 centi) bez PVN.
		2. Paredzamā līgumcena ir atbilstības prasība PIL 41. panta vienpadsmitās daļas 1. punkta izpratnē.
	3. **Iepirkuma procedūras dokumentācijas saņemšana un informācijas apmaiņas kārtība**
		1. Pasūtītājs nodrošina brīvu un tiešu elektronisko pieeju visai aktuālajai informācijai par Atklātu konkursu, t.sk. nolikumam, nolikuma grozījumiem un atbildēm uz ieinteresēto piegādātāju jautājumiem, Elektronisko iepirkumu sistēmas (turpmāk – EIS) e- konkursu apakšsistēmā pasūtītāja profila adresē.
		2. Ieinteresētais piegādātājs Atklāta konkursa nolikumu un ar to saistīto dokumentāciju var saņemt, to lejupielādējot elektroniskā formātā EIS e-konkursu apakšsistēmā Atklāta konkursa sadaļā.
		3. Saziņa starp pasūtītāju un ieinteresētajiem piegādātājiem iepirkuma procedūras ietvaros notiek latviešu valodā PIL noteiktajā kārtībā.
		4. Ieinteresētais piegādātājs jautājumus par nolikumu uzdod rakstiskā veidā, izmantojot EIS e-konkursu apakšsistēmas rīkus.
		5. *(izslēgts ar 06.04.2023. sēdes protokolu Nr. 3)*
		6. Jebkura papildus informācija, kas tiks sniegta saistībā ar šo iepirkuma procedūru, tiks publicēta pasūtītāja vietnē EIS e-konkursu apakšsistēmā Atklāta konkursa sadaļā pie iepirkuma procedūras dokumentiem. Ieinteresētajam piegādātājam ir pienākums sekot līdzi publicētajai informācijai. Iepirkumu komisija (turpmāk – iepirkumu komisija) nav atbildīga par to, ja kāds ieinteresētais piegādātājs nav iepazinies ar informāciju, kurai nodrošināta brīva un tieša elektroniskā pieeja.
		7. Ja ieinteresētais piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, pasūtītājs to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
		8. Papildus informāciju pasūtītājs nosūta ieinteresētajam piegādātajam, kas uzdevis jautājumu, un vienlaikus ievieto šo informāciju pasūtītāja vietnē EIS e-konkursu apakšsistēmā Atklāta konkursa sadaļā.
	4. **Piedāvājumu iesniegšanas laiks un kārtība**
		1. Ieinteresētais piegādātājs piedāvājumu iesniedz līdz **Iepirkumu uzraudzības biroja tīmekļvietnes attiecīgajā paziņojumā norādītajam piedāvājumu iesniegšanas termiņam**, EIS e–konkursu apakšsistēmā: [XXX](https://www.eis.gov.lv/EKEIS/Supplier/Organizer/488).
		2. Ārpus EIS e–konkursu apakšsistēmas un/vai pēc noteiktā termiņa iesniegtie piedāvājumi tiks atzīti par neatbilstošiem Atklāta konkursa nolikuma prasībām un netiks vērtēti.
	5. **Piedāvājumu atvēršana**
		1. Iesniegtie piedāvājumi tiks atvērti EIS e-konkursu apakšsistēmā **Iepirkumu uzraudzības biroja tīmekļvietnes attiecīgajā paziņojumā norādītajā piedāvājumu atvēršanas laikā**. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
		2. Pēc visu piedāvājumu atvēršanas piedāvājumu atvēršanas sanāksme tiek slēgta.
		3. Pretendentu atlasi, piedāvājumu atbilstības pārbaudi un piedāvājumu vērtēšanu iepirkumu komisija veic slēgtā sēdē.
	6. **Pretendents**

Pretendents var būt fiziskā vai juridiskā persona, šādu personu apvienība jebkurā to kombinācijā, kas ir tiesīga sniegt pakalpojumu atbilstoši nolikumā noteiktajām prasībām un kas ir iesniedzis piedāvājumu Atklātā konkursā.

1. **PRASĪBAS piedāvājumam UN PERSONAS DATU APSTRĀDE**
	1. **Prasības piedāvājuma noformēšanai -** piedāvājums jāiesniedz elektroniski EIS e–konkursu apakšsistēmā, ievērojot šādas pretendenta izvēles iespējas:
		1. izmantojot EIS e–konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Atklāta konkursa sadaļā ievietotās formas;
		2. elektroniski aizpildāmos dokumentus elektroniski sagatavojot ārpus EIS e–konkursu apakšsistēmas un pievienojot atbilstošajām prasībām (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
		3. elektroniski sagatavoto piedāvājumu šifrējot ārpus EIS e–konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
	2. **Prasības piedāvājuma dokumentiem**
		1. Piedāvājuma dokumentiem jābūt sagatavotiem latviešu valodā vai, ja to oriģināli ir svešvalodā, attiecīgajam dokumentam jāpievieno tā tulkojums latviešu valodā.
		2. Piedāvājumam ir jābūt skaidri salasāmam, bez labojumiem un dzēsumiem.
		3. Piedāvājums elektroniski jāparaksta pretendenta pārstāvēttiesīgajam vai pilnvarotajam pārstāvim, pēdējā gadījumā pievienojot pilnvaru pretendenta atlases dokumentu daļā. Pilnvarā precīzi jānorāda pilnvarotajam pārstāvim piešķirto tiesību un saistību apjoms.
		4. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo Atklāto konkursu saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam vai pilnvarotajam pārstāvim.
		5. Piedāvājums sastāv no šādiem dokumentiem:
			1. pieteikums dalībai Atklātā konkursā;
			2. pretendenta atlases dokumenti;
			3. tehniskais piedāvājums;
			4. finanšu piedāvājums.
		6. Sagatavojot piedāvājumu, pretendents ievēro, ka:
			1. pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;
			2. pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu (Sistēmas parakstu). Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā).
		7. Pretendents piedāvājuma noformēšanā ievēro Elektronisko dokumentu likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
		8. Iesniedzot piedāvājumu, pretendents pilnībā atzīst visus Atklāta konkursa nolikumā (t.sk. tā pielikumos un formās, kuras ir ievietotas EIS e–konkursu apakšsistēmas Atklāta konkursa sadaļā) ietvertos nosacījumus.
		9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.
		10. Ja piedāvājums saturēs kādu no 2.2.9. apakšpunktā minētajiem riskiem, tas netiks izskatīts.
	3. **Personas datu apstrāde**
		1. Iesniedzot pieteikumu, Pasūtītājs kā pārzinis veiks pieteikumā norādīto datu subjektu personas datu apstrādi iesniegtā piedāvājuma izvērtēšanai atbilstoši nolikumā noteiktajām prasībām, iepirkuma procesa administrēšanai, uzvarētāja noteikšanai un lēmuma pieņemšanai, informācijas sniegšanai pretendentiem un trešajām personām par iepirkuma rezultātiem. Pasūtītājs atbilstoši Vispārīgās datu aizsardzības regulas 13. panta nosacījumiem informē par sekojošiem datu apstrādes apstākļiem:
			1. XXX speciālists: XXX, e-pasts: XXX.
			2. Personas datu apstrādes tiesiskais pamats ir nepieciešamo darbību veikšana, lai noslēgtu pakalpojuma līgumu un normatīvajos aktos, kas reglamentē iepirkuma organizēšanas kārtību, noteikto pienākumu izpilde.
			3. Personas datu apstrādes ietvaros tiks apstrādāti šādi dati: vārds, uzvārds, personas kods, kontaktinformācija (e-pasts, telefona numurs), informācija par pretendenta personāla vai pieaicināta speciālista tehniskām un profesionālām spējam (pieredze, izglītība, zināšanas, kvalifikācija, amats) un to apliecinoši dokumenti; datu subjekta sniegtā cita informācija, izpildot nolikumā noteiktās prasības. Prasītājs apstrādā personas datus tikai tādā apjomā, kāds ir noteikts iepirkuma nolikumā pievienotajos dokumentos.
			4. Personas datu saņēmēju kategorijas: Pasūtītāja pilnvarotie darbinieki iepirkuma procesa organizēšanas un lēmuma pieņemšanas nolūkos; Iepirkumu uzraudzības birojs Publisko iepirkumu likumā noteikto pienākumu izpildei; tiesas sūdzības par pieņemtā lēmuma saņemšanas gadījumā; Datu valsts inspekcija sūdzības gadījumā par iespējamo datu aizsardzības prasību pārkāpumu; tiesībaizsardzības iestādes normatīvajos aktos noteiktajos gadījumos.
			5. Personas datu ieguves avoti: iepirkuma pretendents un citas trešās personas, ja vien šādu datu ieguvi paredz normatīvie akti.
			6. Automatizēta lēmuma pieņemšana un personas datu nodošana trešājām valstīm vai starptautiskai organizācijai iepirkuma organizēšanas ietvaros nav paredzēta.
			7. Datu subjektam ir tiesības pieprasīt no pārziņa piekļuvi saviem personas datiem un to labošanu vai dzēšanu, vai apstrādes ierobežošanu attiecībā uz datu subjektu, kā arī tiesības iesniegt sūdzību uzraudzības iestādei.
			8. Pasūtītājs piedāvājumu un citus iepirkuma dokumentus glabā 10 gadus pēc iepirkuma līguma noslēgšanas.
2. **Prasības pretendentiem un iesniedzamie dokumenti**
	1. **Atlases prasības un iesniedzamie dokumenti:**

|  |  |  |
| --- | --- | --- |
| **Nr. p. k.** | **Pasūtītāja izvirzītā prasība pretendentam** | **Pretendentam jāiesniedz šādi dokumenti** |
|  | Pretendents (un tā norādītie apakšuzņēmēji) ir reģistrēts atbilstoši pretendenta reģistrācijas valsts normatīvo aktu prasībām (Latvijas Republikas Uzņēmumu reģistra Komercreģistrā, Latvijas Republikas Valsts ieņēmumu dienesta (turpmāk – VID) Nodokļu maksātāju reģistrā kā saimnieciskās darbības veicējs vai līdzvērtīgā reģistrā ārvalstīs).*Ja piedāvājumu iesniedz piegādātāju apvienība, tad šī prasība attiecināma atsevišķi uz katru piegādātāju apvienības dalībnieku; ja piedāvājumu iesniedz personālsabiedrība, tad šī prasība attiecināma uz personālsabiedrību, kā arī atsevišķi uz katru personālsabiedrības biedru.**Dalība iepirkumā ir brīvi pieejama jebkurai tiesībspējīgai un rīcībspējīgai fiziskai vai juridiskai personai, šādu personu apvienībai (piegādātāju apvienība, personālsabiedrība) jebkurā to kombinācijā neatkarīgi no tās reģistrācijas un darbības vietas, kura tiesīga nodarboties ar uzņēmējdarbību.* | * + - 1. Pretendenta parakstīts pieteikums dalībai Atklātā konkursā (nolikuma 2.pielikums) un apliecinājums par neatkarīgi izstrādātu piedāvājumu (nolikuma 3.pielikums).
			2. Pretendenta pārstāvja ar pārstāvības tiesībām izdota pilnvara (apliecināta kopija) citai personai parakstīt pieteikumu un/vai iepirkuma līgumu, ja tā atšķiras no Latvijas Republikas Uzņēmumu reģistra Komercreģistrā norādītā.
			3. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pretendenta pieteikumu dalībai iepirkumā paraksta katras personas, kas iekļauta piegādātāju apvienībā, pārstāvis ar pārstāvības tiesībām.
			4. Informāciju par pretendentu, kas ir reģistrēts Latvijas Republikas Uzņēmuma reģistra Komercreģistrā, komisija pārbauda Uzņēmumu reģistra mājas lapā <https://www.ur.gov.lv/lv/>. Informāciju par pretendentu, kas ir fiziska persona un Latvijas Republikā ir reģistrēta kā saimnieciskās darbības veicēja VID nodokļu maksātāju reģistrā, komisija pārbauda VID mājaslapā sadaļā “Saimnieciskās darbības veicēji, VID reģistrētās juridiskās personas un citas personas” <https://www6.vid.gov.lv/SDV>.
			5. Ja pretendents ir reģistrēts ārvalstīs, tad pretendents iesniedz līdzvērtīgas komercdarbību reģistrējošas iestādes ārvalstīs izsniegtu komersanta reģistrācijas apliecības kopiju vai citas ārvalstu institūcijas izsniegtu izziņas kopiju vai norāda publiski pieeajmu reģistru, kur pasūtītājs var pārliecināties par pretendenta reģistrācijas faktu. Pretendents iesniedz arī kompetentas institūcijas izsniegtu izziņu par pretendenta amatpersonām (vai norāda publiski pieeajmu reģistru, kur pasūtītājs var pārliecināties par pretendenta amatpersonas paraksta (pārstāvības) tiesībām), kurām ir pārstāvības tiesības, kā arī apliecinājumu, ka izziņā norādītā informācija joprojām ir aktuāla.

(Ar grozījumiem, kas izdarīti ar 06.04.2023. sēdes protokolu Nr. 3) |

|  |  |  |
| --- | --- | --- |
| 3.1.2. | Pretendents iepriekšējo 3 (trīs) gadu laikā 2020., 2021., 2022. un 2023. gadā līdz piedāvājumu iesniegšanas termiņa beigām ir realizējis vismaz 2 (divu) līgumu izpildi, kura katra līguma līgumcena ir ne mazāk kā EUR 50 000,00 (piecdesmit tūkstoši *euro*, 00 centi) bez PVN, un katra līguma ietvaros ir veikta IT servisu pārvaldības rīka ieviešana vai funkcionalitātes papildināšana, kas ietver IT resursu pārvaldību.(Ar grozījumiem, kas izdarīti ar 06.04.2023. sēdes protokolu Nr. 3)*Ja piedāvājumu iesniedz piegādātāju apvienība vai personālsabiedrība, tad šī prasība jāizpilda kopā piegādātāju apvienības dalībniekiem vai personālsabiedrības biedriem.* | 3.1.2.1. Pretendenta pieredzes apraksts atbilstoši nolikuma 4. pielikumam.3.1.2.2. Pasūtītāja pozitīva atsauksme par katru pieredzi apliecinošo sniegto pakalpojumu. Atsauksmē jābūt norādītai informācijai par pakalpojumu, līguma summai EUR bez PVN, izpildes termiņam.3.1.2.3. Ja atsauksmē nav norādīta prasītā informācija, tad pretendents kopā ar atsauksmi iesniedz jebkura cita dokumenta kopiju, kas apliecina pieredzes aprakstā norādīto informāciju. |
| 3.1.3. | Pretendentam jānorāda personas, uz kuru iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām. *Pretendents var balstīties uz trešo personu iespējām, lai izpildītu prasības attiecībā uz pretendenta atbilstību profesionālās darbības veikšanai, kā arī prasības attiecībā uz pretendenta tehniskajām un profesionālajām spējām.**Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi.* | 3.1.3.1.Informācija par personām, uz kuru iespējām pretendents balstās (nolikuma 7.pielikums).3.1.3.2.Personas, uz kuras iespējām pretendents balstās, rakstisks apliecinājums (nolikuma 8.pielikums) par piedalīšanos iepirkumā, kā arī apliecinājums par līguma izpildei nepieciešamo resursu nodošanu pretendenta rīcībā, gadījumā, ja ar pretendentu tiks noslēgts iepirkuma līgums, papildus pievienojot dokumentu, kas apliecina apliecinājumu parakstījušās personas tiesības pārstāvēt attiecīgo personu iepirkuma procedūras ietvaros, ja tā atšķiras no Latvijas Republikas Uzņēmumu reģistra Komercreģistrā norādītās. |
| 3.1.4. | Pretendentam jānorāda visus apakšuzņēmējus, un apakšuzņēmēja apakšuzņēmējus, kurus piesaistīs iepirkuma līguma izpildē.*Ar apakšuzņēmēju ir saprotama pretendenta nolīgta persona vai, savukārt, tās nolīgta persona, kura veic darbus iepirkuma līguma izpildei.* | 3.1.4.1.Informācija par pretendenta apakšuzņēmējiem (nolikuma 7.pielikums), norādot katram apakšuzņēmējam izpildei nododamo līguma vērtību no kopējā līguma apjoma.(Ar grozījumiem, kas izdarīti ar 06.04.2023. sēdes protokolu Nr. 3)3.1.4.2.Apakšuzņēmēja apliecinājums (nolikuma 8.pielikums) par tā gatavību veikt tam izpildei nododamo līguma daļu, papildus pievienojot dokumentu, kas apliecina apliecinājumu parakstījušās personas tiesības pārstāvēt attiecīgo personu iepirkuma procedūras ietvaros, ja tā atšķiras no Latvijas Republikas Uzņēmumu reģistra Komercreģistrā norādītās. |

**3.2. Pretendents pakalpojumu sniegšanai piesaista šādus speciālistus**

|  |  |  |
| --- | --- | --- |
| **Nr. p. k.** | **Pasūtītāja izvirzītā prasība pretendentam** | **Pretendentam jāiesniedz šādi dokumenti** |
| 3.2.1. | Vismaz 1 (viens) **projektu vadītājs**, kuram ir iegūts starptautiski atzīts sertifikāts projektu vadībā (PMP, PRINCE2, IPMA C vai ekvivalents sertifikāts) vai pabeigts akreditētas augstskolas kurss projektu vadībā. | 3.2.1.1.Līguma izpildē iesaistīto speciālistu saraksts (Nolikuma 5. pielikums), kuram pievienoti:visu Nolikuma 3.2. apakšpunktā norādīto speciālistu kvalifikāciju apliecinošo dokumentu (diplomu, sertifikātu) kopijas, kā arī katra iesaistītā speciālista parakstīts apliecinājums (Nolikuma 6. pielikums) ar piekrišanu piedalīties Līguma izpildē, gadījumā, ja pretendentam tiks piešķirtas iepirkuma līguma slēgšanas tiesības. |
| 3.2.2. | Vismaz 2 (divi) **speciālisti** ar vismaz2. līmeņa ITIL vai līdzvērtīgu sertifikāts. |
| 3.2.3 | Vismaz 1 (viens) **speciālists**, kam ir Sistēmas ražotāja vai ražotāja autorizēta apmācību centra izsniegts sistēmas konfigurēšanas vai administrēšanas sertifikāts. |

* 1. Informācija pretendentiem par Eiropas vienoto iepirkuma procedūras dokumentu:
		1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai Atklāta konkursa nolikumā noteiktajām pretendentu atlases prasībām;
		2. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai Atklāta konkursa nolikumā noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai Atklāta konkursa nolikumā noteiktajām prasībām, kā arī par katru tā norādīto apakšuzņēmēju, kura veicamo darbu vērtība ir vismaz 10 000 *euro* no iepirkuma līguma vērtības;
		3. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku;
		4. Pretendents ir tiesīgs neiesniegt piedāvājumā sākotnēji visus pasūtītāja Atklāta konkursa nolikumā pieprasītos dokumentus, ja tas apliecina savu atbilstību ar Eiropas vienoto iepirkuma procedūras dokumentu.
	2. Piegādātājs var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
	3. Pasūtītājam jebkurā Atklāta konkursa stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai Atklāta konkursa nolikumā noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
	4. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst Atklāta konkursa nolikumā noteiktajām pretendentu atlases prasībām, tas iesniedz šo dokumentu, kas ir pieejams aizpildīšanai tīmekļa vietnē: <http://espd.eis.gov.lv/filter?lang=lv>.
	5. Aizpildot ESPD dokumenta veidlapu, obligāti jāaizpilda EVIPD III sadaļa “Izslēgšanas iemesli” norādot, vai tas atbilst PIL 42. panta otrās daļas 2. un 3. punktā minētajam izslēgšanas nosacījumam. Savukārt personām, uz kuru spējām pretendents balstās, obligāti ir arī jāaizpilda EVIPD III sadaļa “Izslēgšanas iemesli”, kā arī jānorāda informācija attiecībā uz tiem atlases kritērijiem, par kuriem pretendents uz konkrēto personu ir balstījies (aizpildāma EVIPD IV sadaļa “Atlases kritēriji”). Pretendenta piedāvātajiem apakšuzņēmējiem obligāti ir jāaizpilda sadaļa, kas attiecas uz izslēgšanas noteikumiem (EVIPD III sadaļa “Izslēgšanas iemesli”). Pretendentam vai personālsabiedrības biedram, ja pretendents ir personālsabiedrība, EVIPD jānorāda, vai uz to neattiecas Starptautisko un Latvijas Republikas nacionālo sankciju likuma 11.1 panta pirmās daļas izslēgšanas nosacījums.

**4. PIEDĀVĀJUMU IZVĒLES KRITĒRIJI UN VĒRTĒŠANA**

* 1. **Piedāvājuma izvēles kritērij****s -** Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka atbilstoši saimnieciski visizdevīgākā piedāvājuma noteikšanas kārtībai (nolikuma 10.pielikums).
	2. **Piedāvājumu vērtēšanas pamatnoteikumi**
		1. Iepirkumu komisija piedāvājumu vērtēšanu veic slēgtās sēdēs šādos posmos:

#### piedāvājuma noformējuma pārbaude;

#### pretendentu atlase;

#### finanšu piedāvājuma atbilstības pārbaude;

#### tehniskā piedāvājuma atbilstības pārbaude;

#### pretendenta, kuram piešķiramas līguma slēgšanas tiesības, noteikšana.

### Iepirkumu komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības (analoģiski atklāta konkursa norises kārtībai atbilstoši Ministru kabineta 2017.gada 28. februāra noteikumu Nr.107. *“Iepirkuma procedūru un metu konkursu norises kārtība”* 16. punktam).

###  Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.

* 1. **Piedāvājuma noformējuma pārbaude**
		1. Iepirkumu komisija novērtē katra piedāvājuma atbilstību Atklāta konkursa nolikumā noteiktajām prasībām;
		2. Iepirkumu komisija noraida piedāvājumu, ja tiek konstatēta noformējuma būtiska neatbilstība nolikumā norādītajām prasībām.
	2. **Pretendentu atlase**
		1. Iepirkumu komisija novērtē piedāvājumu noformējuma pārbaudi izturējušā pretendenta atbilstību Atklāta konkursa nolikumā noteiktajām pretendentu atlases prasībām.
		2. Ja pretendents neatbilst kādai no Atklāta konkursa nolikumā noteiktajām pretendentu atlases prasībām, iepirkumu komisija izslēdz pretendentu no turpmākās dalības iepirkumā.
	3. **Tehniskā piedāvājuma atbilstības pārbaude**
		1. Iepirkumu komisija pārbauda, vai tehniskais piedāvājums atbilst iepirkuma prasībām un Tehniskajai specifikācijai.
		2. Ja tehniskais piedāvājums neatbilst kādai no iepirkuma nolikuma prasībām un/vai Tehniskās specifikācijas prasībām, iepirkumu komisija izslēdz pretendentu no turpmākās dalības iepirkumā.
	4. **Finanšu piedāvājumu atbilstības pārbaude**
		1. Ja Iepirkumu komisija finanšu piedāvājumā konstatē aritmētiskas kļūdas, tā šīs kļūdas izlabo. Par visiem aritmētisko kļūdu labojumiem paziņo pretendentam, kura piedāvājumā labojumi izdarīti. Vērtējot piedāvājumus, kuros bijušas aritmētiskās kļūdas, Iepirkumu komisija ņem vērā tikai iepriekš noteiktajā kārtībā labotās cenas.
		2. Ja finanšu piedāvājums neatbilst iepirkuma nolikuma prasībām, tad iepirkumu komisija izslēdz pretendentu no turpmākās dalības iepirkumā.
	5. **Piedāvājumu vērtēšana**
		1. Iepirkumu komisija no piedāvājumiem, kuri atbilst Atklāta konkursa nolikuma prasībām, izvēlas saimnieciski visizdevīgāko piedāvājumu.
		2. Ja iepirkumu komisija, pēc savas kompetences un pieredzes, kā arī pēc pakalpojuma tirgus cenu salīdzināšanas principa, konstatē, ka konkrētais piedāvājums varētu būt nepamatoti lēts, iepirkumu komisija pirms šī piedāvājuma noraidīšanas rakstveidā pieprasa pretendentam detalizētu paskaidrojumu par būtiskajiem piedāvājuma nosacījumiem, kas ir par pamatu cenas veidošanās principam, atbilstoši PIL 53. pantam;
		3. Pēc tehnisko un finanšu piedāvājumu pārbaudes iepirkumu komisija izvēlās saimnieciski visizdevīgāko piedāvājumu, kas atbilst nolikuma prasībām un tehniskajai specifikācijai, saskaņā ar vērtēšanas kritērijiem (nolikuma 10.pielikums).
1. **IEPIRKUMA UZVARĒTĀJA NOTEIKŠANA**
	1. **Informācijas pārbaude pirms lēmuma par iepirkuma līguma slēgšanas tiesību piešķiršanu pieņemšanas**
		1. Pasūtītājs pārbaudi saskaņā ar PIL 42. panta otrajā daļā (izņemot 8. un 9. apakšpunktu) noteikto pretendentu izslēgšanas gadījumu esamību un Starptautisko un Latvijas Republikas nacionālo sankciju likuma 11.1 panta pirmajā daļā noteikto pretendentu izslēgšanas gadījumu esamībuAtklātā konkursā veic attiecībā uz katru pretendentu (arī uz personālsabiedrības biedru, ja pretendents ir personālsabiedrība), kuram būtu piešķiramas līguma slēgšanas tiesības Atklātā konkursā.
		2. Ja pasūtītājs konstatē, ka uz pretendentu vai PIL 42. panta trešajā daļā minētajām personām attiecas kāds no PIL 42.panta otrajā daļā (izņemot 8. un 9. apakšpunktu) noteiktajiem izslēgšanas nosacījumiem vai Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem izslēgšanas gadījumiem, pasūtītājs rīkojas saskaņā ar PIL 42. un 43.pantu.

(Ar grozījumiem, kas izdarīti ar 06.04.2023. sēdes protokolu Nr. 3)

* + 1. Ja pasūtītājs izslēdz pretendentu no dalības Atklātā konkursā, tad pasūtītājs izvēlas nākamo Atklāta konkursa nolikuma prasībām atbilstošu saimnieciski visizdevīgāko piedāvājumu un veic pārbaudi atbilstoši Atklāta konkursa nolikuma 5.1.1.apakšpunktam.
		2. Ja pasūtītājs jau pēc lēmuma par Atklāta konkursa rezultātiem pieņemšanas konstatē, ka uz pretendentu vai PIL 42.panta trešajā daļā minētajām personām attiecas kāds no PIL 42.panta otrajā daļā (izņemot 8. un 9. apakšpunktu) vai Latvijas Republikas nacionālo sankciju likuma 11.1 panta pirmajā daļā minētajiem izslēgšanas nosacījumiem, tad pasūtītājs nav tiesīgs slēgt iepirkuma līgumu ar konkrēto pretendentu un var pieņemt jaunu lēmumu par Atklāta konkursa rezultātiem, izvēloties nākamo Atklāta konkursa nolikuma prasībām atbilstošo saimnieciski visizdevīgāko piedāvājumu.
1. **IEPIRKUMA LĪGUMS**
	1. Pasūtītājs slēdz iepirkuma līgumu ar Atklātā konkursā uzvarējušo pretendentu, kura piedāvājums atzīts par atbilstošu un ir saimnieciski visizdevīgākais, pamatojoties uz pretendenta piedāvājumu, saskaņā ar Atklāta konkursa nolikuma noteikumiem un līguma projektu (nolikuma 11.pielikums).
	2. Ja pretendents, kura piedāvājums atzīts par saimnieciski visizdevīgāko piedāvājumu, atsakās slēgt iepirkuma līgumu vai atkārtotā uzaicinājumā norādītajā termiņā nav noslēdzis iepirkuma līgumu, iepirkumu komisija nolemj par iepirkuma līguma slēgšanu ar pretendentu, kura piedāvājums atzīts par nākamo saimnieciski visizdevīgāko piedāvājumu, vai pārtraukt Atklātu konkursu, neizvēloties nevienu piedāvājumu.
	3. Iepirkuma līgumu slēdz ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav PIL [68. pantā](https://likumi.lv/ta/id/287760-publisko-iepirkumu-likums#p68) noteiktajā kārtībā iesniegts iesniegums par iepirkuma procedūras pārkāpumiem.
	4. Pretendentam, kuram piešķirtas līguma slēgšanas tiesības Atklātā konkursā, iepirkuma līgums jāparaksta 5 (piecu) darbdienu laikā no iepirkumu komisijas nosūtītā uzaicinājuma parakstīt iepirkuma līgumu (e-pasta veidā) nosūtīšanas dienas. Ja norādītajā termiņā minētais pretendents neparaksta iepirkuma līgumu, tas tiek uzskatīts par atteikumu slēgt iepirkuma līgumu.
	5. Pēc iepirkumu komisijas pieprasījuma piegādātāju apvienība, attiecībā uz kuru pieņemts lēmums par līguma slēgšanas tiesību piešķiršanu reģistrē personālsabiedrību Latvijas Republikas Uzņēmumu reģistra Komercreģistrā 10 (desmit) darbadienu laikā pēc dienas, kad iepirkumu komisijas lēmums par līguma slēgšanas tiesību piešķiršanu kļuvis nepārsūdzams Iepirkumu uzraudzības birojā vai arī noslēdz sabiedrības līgumu.

**7. IEPIRKUMU KOMISIJAS TIESĪBAS UN PIENĀKUMI**

**7.1. Iepirkumu komisijai ir tiesības**

7.1.1.izdarīt grozījumus Atklāta konkursa nolikumā PIL 35. panta trešajā daļā noteiktajā kārtībā;

7.1.2.izslēgt pretendentu no turpmākās dalības Atklātā konkursā un neizskatīt pretendenta piedāvājumu, PIL 42.panta otrajā daļā (izņemot 8. un 9. apakšpunktu) vai Latvijas Republikas nacionālo sankciju likuma 11.1 panta pirmajā daļānoteiktajos gadījumos;

7.1.3.piedāvājumu noformējuma pārbaudē, piedāvājumu atbilstības pārbaudē, pretendentu kvalifikācijas pārbaudē un piedāvājumu vērtēšanā nepieciešamības gadījumā pieaicināt ekspertu ar padomdevēja tiesībām. Eksperta vērtējumam ir ieteikuma raksturs;

7.1.4.pieprasīt, lai pretendents precizē informāciju par savu piedāvājumu, ja tas nepieciešams piedāvājumu noformējuma pārbaudei, piedāvājumu atbilstības pārbaudei, pretendentu kvalifikācijas pārbaudei, kā arī piedāvājumu vērtēšanai un salīdzināšanai;

7.1.5. pieprasīt pretendentam iesniegt dokumenta oriģinālu vai apliecinātu dokumenta kopiju, ja iepirkumu komisijai rodas šaubas par iesniegtās dokumenta kopijas autentiskumu;

7.1.6. jebkurā brīdī pārtraukt Atklātu konkursu, ja tam ir objektīvs pamatojums. Iepirkumu komisija 3 (trīs) darbdienu laikā pēc lēmuma pieņemšanas vienlaikus informē visus pretendentus par visiem iemesliem, kuru dēļ Atklāts konkurss tiek pārtraukts.

**7.2. Iepirkumu komisijai ir pienākumi**

7.2.1. nodrošināt visiem ieinteresētajiem piegādātājiem pieejamību informācijai par izdarītajiem grozījumiem nolikumā un sniegto papildu informāciju par nolikumu;

7.2.2. pēc ieinteresētā piegādātāja pieprasījuma sniegt papildu informāciju par Atklāta konkursa nolikumu;

7.2.3. vērtēt pretendentus un to iesniegtos piedāvājumus saskaņā ar PIL un nolikumu;

7.2.4. piedāvājumu izvērtēšanas laikā līdz Atklāta konkursa rezultātu paziņošanai nesniegt informāciju par piedāvājumu vērtēšanas procesu;

7.2.5. 3 (triju) darba dienu laikā vienlaikus informēt visus pretendentus par iepirkumu komisijas pieņemto lēmumu attiecībā uz iepirkuma līgumu slēgšanu atbilstoši PIL noteiktajām prasībām.

**8. PRETENDENTA TIESĪBAS UN PIENĀKUMI**

**8.1. Pretendentam ir tiesības**

8.1.1. papildināt vai atsaukt savu piedāvājumu, izmantojot attiecīgos EIS pieejamos rīkus, līdz Atklāta konkursa nolikuma noteiktajam piedāvājumu iesniegšanas termiņam;

8.1.2. pieprasīt papildu informāciju par Atklāta konkursa nolikumu, ievērojot Atklāta konkursa nolikuma noteikumus;

8.1.3. veidot piegādātāju apvienības un iesniegt vienu kopēju piedāvājumu Atklātā konkursā;

8.1.4. piedāvājumā noteikt, kura no piedāvājumā ietvertās informācijas ir komercnoslēpums vai konfidenciāla informācija, pamatojoties uz PIL 14. panta otro daļu.

**8.2. Pretendentam ir pienākumi**

8.2.1. lejupielādējot Atklāta konkursa nolikumu, ieinteresētais piegādātājs apņemas sekot līdzi turpmākajām izmaiņām Atklāta konkursa nolikumā, kā arī iepirkumu komisijas sniegtajām atbildēm uz ieinteresēto piegādātāju jautājumiem, kas tiks publicētas EIS e–konkursu apakšsistēmā Atklāta konkursa sadaļā;

8.2.2. sniegt patiesu informāciju;

8.2.3. Iepirkumu komisijas norādītajā termiņā rakstveidā sniegt atbildes un paskaidrojumus uz Iepirkumu komisijas uzdotajiem jautājumiem par piedāvājumu;

8.2.4. pēc iepirkumu komisijas pieprasījuma, iepirkumu komisijas norādītajā termiņā rakstveidā sniegt informāciju par pretendenta piedāvājuma tehniskajā - finanšu piedāvājumā norādītās cenas veidošanās mehānismu;

8.2.5. katrs pretendents līdz ar piedāvājuma iesniegšanu apņemas ievērot visus Atklāta konkursa nolikumā minētos noteikumus kā pamatu Atklāta konkursa izpildei;

8.2.6. veikt citas darbības saskaņā ar PIL, citiem normatīvajiem aktiem un Atklāta konkursa nolikumu.

**9. PIELIKUMU SARAKSTS**

1.pielikums – Tehniskā specifikācija/ Tehniskais - finanšu piedāvājums *(veidne)*

2.pielikums – Pieteikums *(veidne)*

3.pielikums – Apliecinājums par neatkarīgi izstrādātu piedāvājumu atklātam konkursam *(veidne)*

4.pielikums – Pretendenta pieredzes apraksts*(veidne)*

5.pielikums – Pretendenta piedāvāto speciālistu saraksts un to kvalifikācija *(veidne)*

6.pielikums – Līguma izpildē piesasitītā speciālista apliecinājums

7.pielikums – Apakšuzņēmēju/ personu, uz kuru iespējām pretendents balstās, saraksts *(veidne)*

8.pielikums – Apakšuzņēmēja/ personas, uz kuras iespējām pretendents balstās, apliecinājums *(veidne)*

9.pielikums – Finanšu piedāvājums *(veidne)*

10.pielikums – Saimnieciski visizdevīgākā piedāvājuma noteikšanas kārtība

11.pielikums – Iepirkuma līgums *(projekts)*

12.pielikums – Vienošanās par fizisko personu datu apstrādi *(projekts).*

**SAIMNIECISKI VISIZDEVĪGĀKĀ PIEDĀVĀJUMA NOTEIKŠANAS KĀRTĪBA**

“IT resursu pārvaldības sistēmas iegāde un ieviešana”

identifikācijas Nr. XXX

1. Iepirkumu komisija nosaka saimnieciski visizdevīgāko piedāvājumu un pretendentu, kura piedāvājums tiek atzīts par saimnieciski visizdevīgāko, atzīst par atklāta konkursa uzvarētāju.

2. Saimnieciski visizdevīgākais piedāvājums tiek noteikts, salīdzinot aprēķinātos punktus katram piedāvājumam atsevišķi pa vērtēšanas kritērijiem.

3. Piedāvājumu vērtēšanu iepirkumu komisija veic saskaņā ar šādiem kritērijiem:

|  |  |  |  |
| --- | --- | --- | --- |
| **Nr.****p.k.** | **Kritērijs** | **Maksimālais punktu skaits** | **Vērtēšanas metodika** |
| 1. | **Piedāvātā cena (C)** | **60** | Zemākā cena, ko nosaka saskaņā ar šādu formulu: 60min*C*p*C**C*kur:Cmin = zemākā piedāvātā cena no visiem piedāvājumiemCP = pretendenta piedāvātā cena |
| 2. | **Funkcionalitāte** | **40** | Funkcionalitāte, ko nosaka saskaitot punktus saskaņā ar šādu formulu: 40pKmax *K**K*kur Kmax = 87Kur: Kp = pretendenta piedāvājumā izpildīto vēlamo prasību punktu summa, ko iegūst saskaitot 1. pielikuma “tehniskā specifikācija” tabulu “Programmatūras prasības” un “Prasības apmācībām un Sistēmas ieviešanai” kolonnā. Vēlamās prasības koeficients (K) norādītos punktus vēlamajām prasībām, kuras pretendents savā piedāvājaumā apņemas realizēt.Kmax = maksimāli iespejamā vēlamo prasību punktu summa |
| 3. | **Kopā (V)** | **100%** | **V = C + K** |

4. Gadījumā, ja vismaz divi piedāvājumi saņems vienādu punktu skaitu, tiesības slēgt iepirkuma līgumu tiks piešķirtas pretendentam, kura piedāvājums kritērijā “Funkcionalitāte” būs ieguvis visaugstāko punktu skaitu.